"गर्दन मोड़ियै ते (दुष्यन्त दे) रथै पर नजर जमाइयै हिरन पिच्छें दिखदा जा करदा ऐ ते अग्गें गी नस्सा करदा ऐ। तीर लग्गने दे डरै कन्ने हिरनें दे शरीरै दा पिछला हेस्सा अगले हेस्से च दाखल होऐ दा ऐ, दौड़ने दी थकावटा कन्ने ओह्दा मूंह् बकोए दा ऐ ते घाह् दे जेह्ड़े तीले चरदे बेल्ले उन्न मूंह् पाए हे, ओह् बकोए दे मूंहे चा, रस्ते पर किरा करदे न। एह् हिरन छालियां मारदा नस्सा करदा ऐ। एह् जमीना पर घट्ट ते शमानै च जादे दौड़ा करदा ऐ।"